**Martin St. Pierre** (s. 11. elokuuta 1983 Ottawa, Ontario, Kanada) on kazakstanilais-kanadalainen jääkiekkoilija, joka siirtyi kesken kauden 2017–2018 KHL-seura Admiral Vladivostokiin. Pienikokoinen keskushyökkääjä osaa tarvittaessa pelata myös laidassa. Hänen vahvuudet ovat luistelussa, käsissä, asenteessa ja syöttämisessä. St. Pierre on pelannut urallaan yhteensä 38 NHL-ottelua tehoin 3+5=8. Jäähyminuutteja hän keräsi 12.

Ura
---

### Junioriura

St. Pierre pelasi kauden 1999–2000 CJHL-joukkue Hawkesbury Hawksissa, jonka jälkeen hän siirtyi kaudeksi 2000–2001 OHL-joukkue Guelph Stormiin. Tulokaskausi toi St. Pierrelle 68 ottelussa tehot 20+49=69, joilla hän oli Stormin kolmanneksi paras pistemies Kevin Dallmanin ja Charlie Stephensin jälkeen. St. Pierre voitti tulokkaiden piste- ja syöttöpörssin ja hänet valittiin kauden päätteeksi OHL:n tulokkaiden toiseen tähdistökentälliseen. Kaudella 2001–2002 St. Pierre oli tehoilla 32+53=85 Stormin toiseksi paras pistemies Dallmanin jälkeen. Hän teki kaudella 2002–2003 55 ottelussa tehot 11+45=56, joilla St. Pierre voitti joukkueen sisäisen syöttöpörssin ja hän tuli sisäisessä pistepörssissä kolmanneksi Dustin Brownin ja Daniel Paillén jälkeen. St. Pierre oli kevään 2003 pudotuspeleissä Stormin paras pistemies tehoilla 5+11=16.

Neljäs ja viimeinen OHL-kausi 2003–2004 oli liigassa St. Pierren ylivoimaisesti paras. Hän teki 68 ottelussa tehot 45+65=110. St. Pierre oli OHL:n pistepörssin kolmas Ottawa 67'sin Corey Locken ja London Knightsin Corey Perryn jälkeen. Hän oli liigan toiseksi paras maalintekijä Locken jälkeen ja syöttöpörssissä St. Pierre oli viides. Hän teki kevään 2004 pudotuspeleissä 22 ottelussa tehot 8+27=35, joilla St. Pierre voitti piste- ja syöttöpörssin. Hän voitti kauden päätteeksi OHL:n mestaruuden ja palkittiin pudotuspelien arvokkaimpana pelaajana Wayne Gretzky 99 Awardilla. St. Pierre valittiin myös OHL:n kolmanteen tähdistökentälliseen ja palkittiin kauden parhaana "yli-ikäisenä" pelaajana Leo Lalonde Trophyllä.

### Ammattilaisura

NHL-varaamaton St. Pierre debytoi ammattilaiskaukaloissa kaudella 2004–2005, jolloin hän pelasi lähinnä ECHL-joukkue Greenville Grrrowlin riveissä. St. Pierre teki siellä 45 runkosarjaottelussa tehot 14+39=53, joilla hän oli Grrrowlin kolmanneksi paras pistemies Carl Malletten ja Colin Pepperallin jälkeen. St. Pierre pelasi kauden aikana myös 18 AHL-ottelua Edmonton Roadrunnersin joukkueessa tehoilla 4+3=7. Syyskuussa 2005 hän teki sopimuksen Chicago Blackhawksin farmijoukkueen, Norfolk Admiralsin kanssa. Siellä hyvää kautta pelannut St. Pierre teki sopimuksen Blackhawksin NHL-joukkueen kanssa marraskuussa. Hän teki AHL:n runkosarjassa 77 ottelussa tehot 23+50=73. St. Pierre voitti Admiralsin sisäisen pistepörssin ja hänet valittiin AHL:n tulokkaiden tähdistökentälliseen. NHL:n puolella St. Pierre pelasi kaksi ottelua. Kaudella 2006–2007 hän teki AHL:n runkosarjassa 65 ottelussa hurjat tehot 27+72=99. Kuudessa pudotuspeliottelussa kerätty yksi syöttöpiste nosti St. Pierren koko kauden pistetilin sataan. Hän oli runkosarjan piste- syöttöpörssissä toinen Chicago Wolvesin Darren Haydarin jälkeen. AHL:n tähdistöottelussakin pelannut St. Pierre valittiin kauden päätteeksi liigan ensimmäiseen tähdistökentälliseen. Hän pelasi kauden aikana myös 14 NHL-ottelua Blackhawksissa tehoin 1+3=4.

Kesäkuussa 2007 St. Pierre teki sopimuksen Venäjän superliigajoukkue HK Atlantin kanssa. Hän pelasi joukkueessa 14 runkosarjaottelua tehoin 1+6=7, kunnes St. Pierre palasi loppukaudeksi Blackhawksin organisaatioon. Hän teki Admiralsissa 69 ottelussa tehot 21+67=88, joilla St. Pierre voitti joukkueen sisäisen pistepörssin. Hän oli runkosarjan piste- ja syöttöpörssin toinen Chicago Wolvesin Jason Krogin jälkeen. St. Pierre teki 12 pudotuspeliottelussa tehot 2+12=14, joilla hän voitti Admiralsin sisäisen pistepörssin. St. Pierre pelasi AHL:n tähdistöottelussa ja valittiin toiseen tähdistökentälliseen. Hän pelasi myös viisi NHL-ottelua Blackhawksissa ilman tehopisteitä. Heinäkuussa 2008 St. Pierre kaupattiin Boston Bruinsin organisaatioon vaihdossa Pascal Pelletieriin. Hän pelasi kauden 2008–2009 jälleen enimmäkseen AHL:n puolella, jossa St. Pierre edusti Providence Bruinsia. Hän teki siellä 61 runkosarjaottelussa tehot 15+51=66. St. Pierre voitti Bruinsin sisäisen pistepörssin ja hän sijoittui AHL:n syöttöpörssissä kuudenneksi Toronto Marliesin Tim Stapletonin kanssa. St. Pierre voitti Bruinsin sisäisen pistepörssin myös kevään 2009 pudotuspeleissä tehdessään 16 ottelussa tehot 5+11=16. Hän pelasi kauden aikana myös 14 NHL-ottelua Boston Bruinsin puolella ja teki siellä tehot 2+2=4.

Heinäkuussa 2009 St. Pierre teki vapaana agenttina sopimuksen Ottawa Senatorsin kanssa. Hän voitti tehoilla 24+48=72 farmijoukkue Binghamton Senatorsin sisäisen pistepörssin. St. Pierre sijoittui AHL:n pistepörssissä kymmenenneksi. Syöttöpörssissä hän oli yhdeksäs Hershey Bearsin Chris Bourquen kanssa. St. Pierre pelasi Senatorsin NHL-joukkueessa kolme ottelua ilman tehopisteitä. 

Kesäkuussa 2010 hän palasi Venäjälle ja teki sopimuksen KHL-joukkue Neftehimik Nižnekamskin kanssa. Tälläkin kertaa visiitti maassa jäi lyhyeksi, kun hän siirtyi lokakuussa kahdeksan pelaamansa runkosarjaottelun (1+2=3) jälkeen SM-liigajoukkue Oulun Kärppiin loppukauden 2010–2011 kattavalla sopimuksella. Joukkue hankki hänet pääasiassa loukkaantuneen Jari Viuhkolan paikalle. St. Pierrestä oli kysyntää myös Sveitsissä. Hänen esityksensä Kärpissä jäivät kuitenkin vaisuiksi ja St. Pierre teki 27 ottelussa tehot 8+6=14. Hän jätti joukkueen tammikuussa 2011 ja siirtyi loppukaudeksi itävaltalaiseen EC Red Bull Salzburgiin.

St. Pierre teki kesällä 2011 vuoden sopimuksen Columbus Blue Jacketsin kanssa, mutta pelasi koko kauden Blue Jacketsin farmijoukkueessa, AHL:n Springfield Falconsissa. Hän oli 64 pisteellään Falconsin paras pistemies. St. Pierre teki kauden jälkeen AHL-sopimuksen Chicago Blackhawksin farmijoukkueen Rockford IceHogsin kanssa.

Kauden 2012–2013 St.Pierre pelasi AHL-joukkue Rockford IceHogsin kapteenina josta siirtyi seuraavaksi kaudeksi Montreal Canadiensin organisaatioon. Kausi kului pääosin farmijoukkue Hamilton Bulldogsin joukkueessa ja St.Pierre pääsi pelaamaan vain yhden ottelun Montrealissa.

Kaudelle 2014–2015 St.Pierre lähti Kroatiaan, KHL-joukkue Medvescak Zagrebiin. Kauden päätteeksi St.Pierre kävi pelaamassa kolme ottelua Sveitsin NLA-liigan HC Lausannen riveissä.

Kaudelle 2015–2016 St.Pierre liittyi Kazakstanin Barys Astanan joukkueeseen. Kahden Kazakstanissa pelatun kauden jälkeen hän sai myös Kazakstanin kansalaisuuden ja pääsi edustamaan maata 1. divisioonan A-lohkon MM-turnaukseen. St.Pierre jatkoi Astanassa myös kaudella 2017-2018 mutta siirtyi loppukaudesta Venäjän kaukoitään Admiral Vladivostokin joukkueeseen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2000–2001 | Guelph Storm | OHL | 68 | 20 | 49 | 69 | 40 | 4 | 0 | 0 | 0 | 4 |
| 2001–2002 | Guelph Storm | OHL | 66 | 32 | 53 | 85 | 68 | 9 | 3 | 9 | 12 | 12 |
| 2002–2003 | Guelph Storm | OHL | 55 | 11 | 45 | 56 | 74 | 11 | 5 | 11 | 16 | 4 |
| 2003–2004 | Guelph Storm | OHL | 68 | 45 | 65 | 110 | 95 | 22 | 8 | 27 | 35 | 20 |
| 2004–2005 | Greenville Grrrowl | ECHL | 45 | 14 | 39 | 53 | 55 | 7 | 2 | 5 | 7 | 6 |
|  | Edmonton Roadrunners | AHL | 18 | 4 | 3 | 7 | 8 | – | – | – | – | – |
| 2005–2006 | Norfolk Admirals | AHL | 77 | 23 | 50 | 73 | 98 | 4 | 0 | 3 | 3 | 2 |
|  | Chicago Blackhawks | NHL | 2 | 0 | 0 | 0 | 0 | – | – | – | – | – |
| 2006–2007 | Norfolk Admirals | AHL | 65 | 27 | 72 | 99 | 100 | 6 | 0 | 1 | 1 | 6 | Ykköstähdistö |
|  | Chicago Blackhawks | NHL | 14 | 1 | 3 | 4 | 8 | – | – | – | – | – |
| 2007–2008 | HK Atlant | RSL | 14 | 1 | 6 | 7 | 16 | – | – | – | – | – |
|  | Norfolk Admirals | AHL | 69 | 21 | 67 | 88 | 80 | 12 | 2 | 12 | 14 | 12 | Kakkostähdistö |
|  | Chicago Blackhawks | NHL | 5 | 0 | 0 | 0 | 0 | – | – | – | – | – |
| 2008–2009 | Providence Bruins | AHL | 61 | 15 | 51 | 66 | 58 | 16 | 5 | 11 | 16 | 26 |
|  | Boston Bruins | NHL | 14 | 2 | 2 | 4 | 4 | – | – | – | – | – |
| 2009–2010 | Binghamton Senators | AHL | 77 | 24 | 48 | 72 | 50 | – | – | – | – | – |
|  | Ottawa Senators | NHL | 3 | 0 | 0 | 0 | 0 | – | – | – | – | – |
| 2010–2011 | Neftehimik Nižnekamsk | KHL | 8 | 1 | 2 | 3 | 8 | – | – | – | – | – |
|  | Kärpät | SM-liiga | 27 | 8 | 6 | 14 | 6 | – | – | – | – | – |
|  | EC Salzburg | EBEL | 11 | 3 | 9 | 12 | 18 | 18 | 2 | 10 | 12 | 20 |
| 2011–2012 | Springfield Falcons | AHL | 73 | 11 | 53 | 64 | 56 | – | – | – | – | – |
| 2012–2013 | Rockford IceHogs | AHL | 76 | 26 | 33 | 59 | 59 | – | – | – | – | – |
| 2013–2014 | Hamilton Bulldogs | AHL | 71 | 10 | 38 | 48 | 48 | – | – | – | – | – |
|  | Montreal Canadiens | NHL | 1 | 0 | 0 | 0 | 0 | – | – | – | – | – |
| 2014–2015 | KHL Medveščak Zagreb | KHL | 57 | 10 | 23 | 33 | 58 | – | – | – | – | – |
|  | Lausanne HC | NLA | 3 | 1 | 0 | 1 | 0 | 1 | 0 | 0 | 0 | 0 |
| 2015–2016 | Barys Astana | KHL | 55 | 7 | 17 | 24 | 32 | – | – | – | – | – |
| 2016–2017 | Barys Astana | KHL | 54 | 11 | 20 | 31 | 22 | 10 | 3 | 3 | 6 | 10 |
| 2017–2018 | Barys Astana | KHL | 30 | 6 | 18 | 24 | 4 | – | – | – | – | – |
|  | Admiral Vladivostok | KHL | 10 | 0 | 4 | 4 | 4 | – | – | – | – | – |
| 2018–2019 | Kunlun Red Star | KHL | 27 | 4 | 8 | 12 | 10 | – | – | – | – | – |
| 6 kautta | yhteensä | NHL | 39 | 3 | 5 | 8 | 12 | – | – | – | – | – |
| 8 kautta | yhteensä | AHL | 587 | 161 | 415 | 576 | 557 | 38 | 7 | 27 | 34 | 46 |
| 6 kautta | yhteensä | KHL | 241 | 39 | 91 | 130 | 138 | 10 | 3 | 3 | 6 | 10 |
| 1 kausi | yhteensä | SM-liiga | 27 | 8 | 6 | 14 | 6 | – | – | – | – | – |
| 1 kausi | yhteensä | RSL | 14 | 1 | 6 | 7 | 16 | – | – | – | – | – |

Lähteet
-------

* Martin St. Pierre The Internet Hockey Databasessa (englanniksi)
* Martin St. Pierre Eurohockey-sivustolla (englanniksi)
* Martin St. Pierre Legends of Hockey -sivustolla (englanniksi)
* Martin St. Pierre *Elite Prospects*. Everysport Media Group AB.  (englanniksi)
* Martin St. Pierre Jatkoaika.comissa (Internet Archive)

### Viitteet

1. ↑  St. Pierre sopimukseen Blackhawksin kanssa  4.11.2005. Jatkoaika.com. Viitattu 31.10.2010.
2. ↑  St. Pierre vaihtaa KHL-jääkiekosta Kärppiin  19.10.2010. Helsingin Sanomat. Viitattu 21.10.2010.
3. ↑  Kärpille kanadalainen keskushyökkääjä  19.10.2010. Jatkoaika.com. Viitattu 31.10.2010.
4. ↑  Matti Väisänen: Herkkutrio  26.10.2010. Jatkoaika.com. Viitattu 31.10.2010.
5. ↑  St. Pierre Kärpistä Itävaltaan  21.1.2011. Jatkoaika.com. Viitattu 21.1.2011.
6. ↑  Blue Jackets Sign Forwards Dane Byers and Martin St. Pierre to One-Year, Two-Way NHL-AHL Contracts *Columbusbluejackets.com*.  11.7.2011. Columbus Blue Jackets. Viitattu 5.7.2012. (englanniksi)
7. ↑  Peck, Mike: Four-time AHL All-Star St. Pierre Signs with Rockford *NHL.com*.  3.7.2012. Rockford IceHogs.  Arkistoitu 29.6.2013. Viitattu 5.7.2012. (englanniksi)